ΤΟ ΠΑΡΑΜΥΘΙ ΩΣ ΚΕΙΜΕΝΙΚΟ ΕΙΔΟΣ

Λαϊκό είναι το παραμύθι που δημιουργείται από τον λαό, απευθύνεται στους απλούς ανθρώπους και έχει στόχο να τους  ευχαριστεί, να τους συμβουλεύει και να τους ξεκουράζει. Στην Ελλάδα τα παραμύθια εμφανίστηκαν στην αρχαιότητα (ο Όμηρος και ο Ηρόδοτος διέσωσαν πολλά παραμύθια). Τα χρόνια της Τουρκοκρατίας μπήκαν ανατολίτικα θέματα στο παραμύθι, όπως το θεριό, ο αράπης και ο δράκος. Υπάρχουν διάφορες κατηγορίες παραμυθιών, όπως οι θρησκευτικές διηγήσεις, οι ιστορίες για ζώα, (μύθοι Αισώπου), τα μυθικά, τα μαγικά, τα εξωτικά παραμύθια… Κύριο θέμα του παραμυθιού είναι η ανατροπή του ισχυρού, γι’ αυτό και ο λαός το αγάπησε τόσο πολύ. Στα παραμύθια όλα είναι δυνατά, χάρη στους καλούς ήρωες που συνήθως βασανίζονται από τους κακούς, αλλά τελικά νικάνε.



ΧΑΡΑΚΤΗΡΙΣΤΙΚΑ ΠΑΡΑΜΥΘΙΩΝ:
α) Γλώσσα απλή, λιτή και κατανοητή. Προτάσεις απλές, κύριες και μικρές περίοδοι (παρατακτική σύνδεση)
β) Σύνδεση με τη ζωή και τις ασχολίες των ανθρώπων κάθε περιοχής.
γ) Υπόθεση που περιέχει μαγικά, υπερφυσικά γεγονότα με ήρωες μάγους, γίγαντες, δράκους, βασιλιάδες και απλούς ανθρώπους του λαού.
δ) Τα γεγονότα διαδραματίζονται σε αόριστο τόπο και χρόνο, και τα πρόσωπα είναι ανώνυμα, πράγμα που δίνει διαχρονική αξία στα παραμύθια.
ε) Χρησιμοποιείται ο διάλογος για ζωντάνια.
στ) Στο τέλος υπάρχει ηθικό δίδαγμα
ζ) Συχνά χρησιμοποιείται ο αριθμός 3 και τα πολλαπλάσιά του.
η) Κατά κανόνα έχουν  αίσιο τέλος.

θ) Υπάρχει αντίθεση δύο κόσμων(πχ ο καλός και ο κακός , ο φτωχός γέροντας και ο πλούσιος βασιλιάς)

ι)Παρατηρείται προφορικότητα του λόγου, γιατί ο αφηγητής απευθύνεται σε ακροατήριο(παιδί μου, να μην τα πολυλογούμε…)

στ) υπάρχουν αφηγηματικά μοτίβα (δηλαδή επιμέρους θέματα της ιστορίας πχ η δοκιμασία ενός ήρωα) που είναι κοινά σε πολλά παραμύθια.

 Ο ΡΟΛΟΣ ΤΟΥ ΠΑΡΑΜΥΘΙΟΥ ΣΕ ΟΛΟΥΣ ΤΟΥΣ ΛΑΟΥΣ

      -Ψυχαγωγικός σε ώρες εργασίας, ταξιδιών, οικογενειακών συγκεντρώσεων

-Αύξησε τις γνώσεις και πλάτυνε τη φαντασία των ανθρώπων

-Καλλιέργησε την αφήγηση και  ήταν ο πρόδρομος της λογοτεχνίας

ΕΙΔΗ ΠΑΡΑΜΥΘΙΩΝ

μυθικά, εξωτικά, θρησκευτικά, σατιρικά κά.